**câteodată şi Dumnezeu rămâne singur**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stau în mijlocul unei lumânări aprinse

şi tremur

în tot acest timp întunericul

iese din mine ca dintr-un chip

fără umbră

simt greutatea cerului cum

se prelinge în oameni

liniştea scrijeleşte adânc

s-ar putea spune că cineva a trecut pe aici

şi într-o bună zi va întreba de mine

iar tu prin fereastra închisă

o să-l rogi pe Dumnezeu

să ţină timpul în loc

eu voi privi din tăişul unei lacrimi